ai4bharat/Pralekha huggingface dataset:
بھاری صنعتوں کی وزارت
بھاری صنعتوں کی وزارت نے انجینئرز انڈیا لمیٹڈ کو پی ایل آئی - اے سی سی اسکیم کے لیے بطور آزاد انجینئر مقرر کیا
پی ایل آئی - اے سی سی اسکیم كے تحت مالی سال 2024 کے آواخر میں تجارتی پیداوار شروع كی جائے گی
بھاری صنعت کی وزارت نے تین مستفیدین کو 30جی ڈبلیو ایچ کی صلاحیت پیدا کرنے کا كام سونپ ان كے نام اولا سیل ٹیكنالوجیز پرائیویٹ لمیٹیڈ، اے سی سی انرجی اسٹوریج پرائیویٹ لمیٹیڈ اور ریلائنس نیو انرجی بیٹری اسٹوریج لمیٹیڈ ہیں۔ 2030 تک 50 جی ڈلیو ایچ پیداوار حاصل کرنے کے ہدف کے ساتھ مزید 20 جی ڈبلیو ایچ كی ذمہ داری سونپی جاءے گی۔ منتخب استفادہ کنندگان کے کام کی پیشرفت پر نظر رکھنے کے لیے، وزارت نے انجینئرز انڈیا لمیٹڈ  کو بطور آزاد انجینئر مقرر کیا ہے۔ پروٹو ٹائپ ٹیسٹنگ ان مستفید کنندگان کی طرف سے تقریباً مکمل ہو چکی ہے اور ممکنہ طور پر تجارتی پیداوار مالی سال 2024 میں مرحلہ وار شروع ہو جائے گی۔
داخلی افزونیِ قدر کو یقینی بنانے کے اسکیم کے وژن کے مطابق تمام 3 مستفیدین کے ذریعہ ایڈوانسڈ کیمسٹری سیل کے لیے ٹیکنالوجی تیار کی جا رہی ہے، جو تیاری کے اعلیٰ مراحل میں ہے۔ ان فائدہ اٹھانے والی تنظیموں کی طرف سے اب تک کی کل سرمایہ کاری 2090 کروڑ تک پہنچ گئی ہے۔ اولا سیل ٹیکنالوجیز کرشنا گری واقع تمل ناڈو میں اپنی مینوفیکچرنگ سہولت قائم کر رہی ہے۔ اے سی سی انرجی اسٹوریج دھارواڑ واقع کرناٹک میں اپنی سہولتگاہ قائم کر رہا ہے اور ریلائنس نیو انرجی بیٹری سٹوریج جام نگر، گجرات میں سہولت قائم کر رہا ہے جس سے مقامی باشندوں کے لیے روزگار کے مواقع پیدا ہو رہے ہیں۔
ریلائنس نیو انرجی لمیٹڈ نے بھی تین غیر ملکی کمپنیوں کو حاصل کرنے کی اطلاع دی ہے جو اے سی سی مینوفیکچرنگ كا کاروبار كرتے ہیں۔
"میک ان انڈیا" کے ساتھ ساتھ "آتم نر بھر بھارت" کے وژن کو فروغ دیتے ہوئے، بھاری صنعتوں کی وزارت نے جون، 2021 میں ایڈوانس کیمسٹری سیل  بیٹری اسٹوریج کے لیے پروڈکشن لنکڈ انسینٹیو  اسکیم کا آغاز کیا تھا۔ 18,100 کروڑ کے بجٹ کے ساتھ ہندوستان میں بڑے پیمانے پر اے سی سی مینوفیکچرنگ كے كار خانے کے قیام کے لیے۔اس اسکیم کا مقصد ملک میں الیکٹرک موبیلیٹی اور بیٹری اسٹوریج کے لیے ایکو سسٹم کو مضبوط کرنا ہے اور اس کا مقصد آتم نر بھر بھارت اقدام كا دائرہ وسیع کرنا ہے۔
جل شکتی وزارت
سیلاب کی روک تھام کیلئے نیپال کے ساتھ دو طرفہ طریقہ کار
جل شکتی کے وزیر مملکت جناب بشویشور ٹوڈو نے آج راجیہ سبھا میں ایک سوال کے تحریری جواب میں بتایا کہ گنگا طاس نظام کی متعدد معاون ندیاں جیسے شاردا، گھاگھرا، راپتی، گنڈک، بوڑھی گنڈک، باگمتی، کملا، کوسی، وغیرہ نیپال سے نکلتی ہیں۔ ہندوستان مختلف دو طرفہ سمجھوتوں اور معاہدوں کے ذریعے ان دریاؤں سے پینے کے پانی، بجلی، آبپاشی، سیلاب پر قابو پانے جیسے باہمی فائدے حاصل کرنے کے لیے نیپال کے ساتھ مسلسل تعاون کرتا رہا ہے۔ہندوستان-نیپال کے موجودہ دو طرفہ تین سطحی طریقہ کار کے تحت متعلقہ مسائل پر تبادلہ خیال کیا گیا ہے جس میں  آبی وسائل پر مشترکہ وزارتی سطح کا کمیشن   آبی وسائل پر مشترکہ کمیٹی  اور  مشترکہ قائمہ تکنیکی کمیٹی  شامل ہے۔
فی الحال، نیپال سے بھارت کی طرف بہنے والے دریاؤں پر سیلاب کی پیشگوئی اور ابتدائی وارننگ کا نظام موجود ہے۔ نیپال سے آنے والے دریاؤں سے آنے والے سیلاب کو کم کرنے کے لیے حکومت ہند نیپال کی حکومت کے ساتھ مختلف سطحوں پر باقاعدہ بات چیت کر رہی ہے۔
سیلاب کے بندوبست کے ایک غیر ساختی اقدام کے طور پر نیپال اور ہندوستان کے مشترکہ دریاؤں، یعنی شاردا، گھاگھرا، راپتی، گنڈک، بوڑھی گنڈک، باگمتی، کملا، کوسی اور مہانندا کے لیے سیلاب کی پیشگوئیاں مرتب کی جاتی ہیں اور حکومت نیپال کے محکمہ برائے ہائیڈرولوجی اینڈ میٹرولوجی کی ویب سائٹ کے ذریعے دستیاب موسمیاتی اور ہائیڈرو میٹرولوجیکل ڈیٹا کا استعمال کرتے ہوئے جاری کی جاتی ہیں۔ ان اعداد و شمار کو مانسون کے موسم کے دوران فی گھنٹہ کی بنیاد پر اپ ڈیٹ کیا جاتا ہے اور لکھنؤ اور پٹنہ میں واقع مرکزی آبی کمیشن کے ڈویژنل فلڈ کنٹرول رومز کے ذریعہ 24 گھنٹے کی سیلاب کی پیشین گوئیوں میں براہ راست استعمال کیا جاتا ہے۔
حکومت ہند دونوں ممالک کے باہمی فائدے کے لیے ان دریاؤں پر باندھوں کی تعمیر کے لیے حکومت نیپال کے ساتھ باقاعدگی سے بات چیت کرتی رہی ہے جس میں سیلاب پر قابو پانا بھی شامل ہے۔ پنچشور ڈیولپمنٹ اتھارٹی  کو ہندوستان اور نیپال نے مشترکہ طور پر دریائے شاردا پر پنچشور کثیر مقصدی پروجیکٹ کی تکمیل، کام کاج اور دیکھ بھال کے لیے قائم کیا ہے۔ نیپال میں سپتا کوسی طاس میں سپتا کوسی ہائی ڈیم پروجیکٹ اور سن کوسی اسٹوریج اور ڈائیورژن اسکیم کے ڈی پی آر کی تیاری سمیت سروے اور تحقیقات کا کام ہندوستان اور نیپال نے مشترکہ طور پر شروع کیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 78
کامرس اور صنعت کی وزارتہ
ڈی او سی کے تحت ٹریڈ ڈفینس ونگ  کی کارروائیوں کے نتیجے میں بھارتی برآمد کنندگان اینٹی سب سڈی ڈیوٹی کو 11.67فیصد سے کم کرکے 2.82فیصد کردیا گیا ہے
محکمہ تجارت کے تحت ٹریڈ ڈفینس ونگ  نے بھارتیہ برآمدکنندگان کو راحت فراہم کی
ٹریڈ ڈفینس ونگ  کی فعال مداخلت کے نتیجے میں یورپی کمیشن کی جانب سے 0.45فیصد کے طورپر ڈیوٹی میں کمی عائد
حالیہ سی وی ڈی تحقیقات /جائزوں میں بھارت کی طرف سے برآمدات پر کم سے کم ڈیوٹی کی شرحیں
نئی دہلی،24جنوری ،2022
ڈائریکٹوریٹ جنرل آف ٹریڈ ریمیڈیز  نے بھارتی برآمد کنندگان کی ضروریات کو پورا کرنے کےلئے ،دوسرے ممالک سے ڈمپ شدہ اور سبسڈی والی برآمدات کے خلاف تحقیقات کرنے کے ساتھ ساتھ دوسرے ممالک کی جانب سے بھارتیہ برآمدات کے خلاف کی جانے والی تحقیقات میں بھارتی برآمد کنندگان کے مفادات کا بھی تحفظ اپنے ٹریڈ ڈفینس ونگ  کے ذریعہ کیا ہے۔
ٹی ڈی ڈبلیو کا قیام 2016 میں عمل میں آیا ، اور بھارت کے خلاف دوسرے ممالک کی جانب سے کی جانے والی تحقیقات میں ہندوستانی برآمد کنندگان کے مفادات کی حمایت اور دفاع کے لیے نوڈل پوائنٹ رہا ہے۔ٹی ڈی ڈبلیو مرکزی حکومت کے ساتھ ساتھ ریاستی حکومتوں کے متعدد محکموں کے ساتھ بھی رابطہ قائم کرتا ہے اور بھارت کا دفاع کرتا ہے۔دوسرے ممالک کی جانب سے تحقیقات کرنے والے حکام کے ساتھ ،خاص طورپر امریکہ اور یورپی یونین کے حکام ، بھارتی حکومت کے موقف کی وضاحت اور اعادہ کرنے کے لیے باقاعدگی سے مشاورت منعقد کی جاتی ہیں۔
ٹریڈ ڈفینس ونگ  اس بات کو یقینی بنانے کی مسلسل کوشاں ہے کہ دوسرے ممالک کے ذریعہ بھارتی سازو سامان پر کم از کم یا کوئی تجارتی تدارک کا اقدام نافذ نہ کیا جائے۔
حال ہی میں ٹی ڈی ڈبلیو کی کارروائیوں نے رفتار پکڑی ہے۔ ٹریڈ ڈفینس ونگ کی پائیدار کوششیں اس حقیقت کی عکاسی کرتی ہیں کہ اپریل 2021 سے لےکر دسمبر 2021 کے درمیان جاری کردہ ابتدائی اور حتمی نتائج کی اکثریت میں سی وی ڈی تحقیقات /جائزے پر دیگر تحقیقاتی حکام کی جانب سے بھارت کی طرف سے برآمدات پر کم سے کم ڈیوٹی کی شرحوں کی کی حد 3سے6فیصد تک نافذ کی گئی ہے۔
یورپی کمیشن کی جانب سے اسٹین لیس اسٹیل کولڈ رولڈ مصنوعات کے برآمدات کے خلاف کاؤنٹر ویلنگ ڈیوٹی  کی تحقیقات میں ، مشاورت کے ذریعہ ٹی ڈی ڈبلیو کی فعال مداخلت کے نتیجے میں یورپی کمیشن کی طرف سے ڈیوٹی مارجن 0.45% تک کم لگایا گیا۔
امریکہ کی جانب سے سال 2019 کے لیے بھارت سے پولی تھیلین ٹیریفتھلیٹ فلم، شیٹ اور پٹی کی برآمد ات کے لیے کیے گئےسی وی ڈی انتظامی جائزے میں، صرف 2.82% کی ابتدائی ڈیوٹی نافذ کی گئی تھی جو کہ سال 2018 کے لیے پہلے 11.67% نافذ کی گئی تھی ۔
ش ح ۔ا م۔
U:693
(Visitor Counter : 101
وزیراعظم کا دفتر
وزیر اعظم 3 جنوری کو 108 ویں انڈین سائنس کانگریس سے خطاب کریں گے
وزیر اعظم جناب نریندر مودی 3 جنوری 2023 کو صبح 10:30 بجے ویڈیو کانفرنسنگ کے ذریعے 108ویں انڈین سائنس کانگریس  سے خطاب کریں گے۔
اس سال کے آئی ایس سی کا مرکزی موضوع ’’خواتین کو بااختیار بنانے کے ساتھ پائیدار ترقی کے لیے سائنس اور ٹیکنالوجی‘‘ ہے۔ اس کانگریس میں پائیدار ترقی، خواتین کو بااختیار بنانے اور اس مقصد کو حاصل کرنے میں سائنس اور ٹیکنالوجی کے رول پر بات چیت کی جائے گی۔ شرکاء تدریس، تحقیق اور صنعت کے اعلیٰ شعبوں میں خواتین کی تعداد بڑھانے کے طریقوں پر تبادلہ خیال کریں گے اور اس کے ساتھ ساتھ خواتین کو ایس ٹی ای ایم-اسٹیم  کی تعلیم، تحقیق کے مواقع تک مساوی رسائی فراہم کرانے اور اقتصادی شراکت داری کے طریقے تلاش کرنے کی کوشش کریں گے۔ سائنس اور ٹیکنالوجی میں خواتین کی شراکت کو اجاگر کرنے کے لیے ایک خصوصی پروگرام بھی منعقد کیا جائے گا جس میں معروف خاتون سائنسدانوں کے لیکچرز بھی ہوں گے۔
آئی ایس سی کے ساتھ ساتھ کئی دوسرے پروگرام بھی منعقد کیے جائیں گے۔ بچوں میں سائنسی دلچسپی اور مزاج کو تحریک دینے میں مدد کے لیے چلڈرن سائنس کانگریس بھی منعقد کی جائے گی۔ کسانوں کی سائنس کانگریس، بائیو اکانومی کو بہتر بنانے اور نوجوانوں کو زراعت کی طرف راغب کرنے کے لیے ایک پلیٹ فارم فراہم کرے گی۔ قبائلی سائنس کانگریس بھی منعقد کی جائے گی، جو قبائلی خواتین کو بااختیار بنانے پر توجہ دینے کے ساتھ ساتھ مقامی قدیم علمی نظام اور عمل کی سائنسی نمائش کے لئے ایک پلیٹ فارم بھی ہوگا۔
اس کانگریس کا پہلا اجلاس 1914 میں منعقد کیا گیا تھا۔ آئی ایس سی کا 108 واں سالانہ اجلاس راشٹرسنت توکادوجی مہاراج ناگپور یونیورسٹی میں منعقد کیا جائے گا، جو کہ اس سال اپنی صد سالہ تقریب بھی منا رہی ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-01
(
اسٹیل کی وزارت
جناب نتن گڈکری نے کامگاروں کے ساتھ ’اسنیہ ملن‘ کے لیے ایم او آئی ایل کا دورہ کیا
سڑک ٹرانسپورٹ اور شاہراہوں کے مرکزی وزیر جناب نتن گڈکری نے اتوار کو کامگار اسنیہ ملن کے لیے ایم او آئی ایل بھون، ناگپور کا دورہ کیا۔ اپنے خطاب میں، جناب گڈکری نے ایم او آئی ایل کی کارکردگی کی تعریف کی اور یہ بھی کہا کہ کمپنی کو ملک میں مینگنیز کی درآمد کو کم کرنے کے لیے زیادہ پیداوار اور ترقی کے لیے کوشش کرنی چاہیے۔
تقریب کا انعقاد ایم او آئی ایل کی اجرت پر نظر ثانی کے لیے جناب گڈکری کا شکریہ ادا کرنے کے لیے تمام یونینوں کی طرف سے کیا گیا تھا جسے یکم نومبر 2021 کو حکومت ہند نے منظور کیا تھا، جس سے 5000 سے زیادہ کارکنوں کو فائدہ پہنچا ہے۔
تقریب میں کمپنی کے سی ایم ڈی اور فنکشنل ڈائریکٹروں نے شرکت کی۔ سی ایم ڈی نے اپنے خطاب میں ہمیشہ کمپنی کے ساتھ رہنے کے لیے جناب گڈکری کا شکریہ ادا کیا۔
تقریب کا اختتام ڈائریکٹر ایچ آر، محترمہ اوشا سنگھ کے شکریہ کے ساتھ ہوا جنھوں نے ذکر کیا کہ یہ تقریب اور بھی خاص اس لیے ہے کیونکہ کمپنی نے ابھی چند پہلے 22 جون، 2022 کو اپنے قیام کے 60 ویں سال کا جشن منایا ہے۔
زراعت اور کاشتکاروں کی فلاح و بہبود کی وزارت
اب تک ریگستانی ٹڈے کی وجہ سے فصل کے نقصان کا کوئی ثبوت نہیں :زراعت کے وزیر کا بیان
نئی دہلی، 9 جولائی 2019، زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں بتایا کہ پاکستان کے سرحدی علاقوں سے راجستھان ریاست کے جیسلمیر ضلع میں21مئی 2019 کے بعد سے ریگستانی ٹڈے کی گھس پیٹھ ہوئی ہے۔اس کی موجودگی راجستھان کے باڑھ میر اور جاولور ضلع میں بھی نوٹس کی گئی ہے اور گجرات کے بانس کانٹھا ضلع میں بھی محسوس کی گئی ہے۔
انہوں نے بتایا کہ ریگستانی ٹڈے کے سبب فصل کو نقصان پہنچنے کا کوئی ثبوت نہیں ہے اور نہ تو ریگستانی ٹڈے کوکنٹرول کرنے والی ٹیموں نے اور نہ ہی ریاستی زرعی عہدوں داروں نے فصلوں کو کسی طرح کے نقصان کی کوئی اطلاع دی ہے۔
ریگستانی ٹڈے کے مسئلے سے نمٹنے کے لئے بہت سے اقدامات کئے گئے ہیں۔ جو حسب ذیل ہیں۔
- 3 جولائی 2019 تک کل8041ہیکٹیئر اراضی پر کیڑے مار دواؤں کو چھڑکر اس طرح کےٹڈے کے روک تھام کے اقدامات کئے گئے ہیں۔
- ٹڈے کی وارننگ دینے والی تنظیم کے عملے سرکل دفاتر کے عملے کے لوگ ریگستانی ٹڈے کی روک تھام کے لئے مستقل سروے کرنے کے علاوہ کنٹرول کی کارروائیاں کرتے ہیں۔
- III. کنٹرول اور سروے کے کاموں میں مدد کے لئے مختلف سرکل دفتر میں ڈائریکٹوریٹ آف پلانٹ پروٹیکشن قرنطینہ اور اسٹوریج کے ٹیکنیکل افسروں اور حکام کی40 کے قریب اضافی تعداد تعینات کی گئی ہے۔اس کے علاوہ محکمے کے سینئر افسران متاثرہ علاقے میں خیمہ زن ہیں اور وہ کنٹرول آپریشن کی نگرانی کررہے ہیں۔
- راجستھان کے ریاستی زرعی محکمے نے 40 کے قریب عملے سمیت زرعی سپروائزر، زرعی افسران اور اسسٹنٹ ایگریکلچرل افسروں کو ٹڈے کو کنٹرول کرنے سے متعلق کاموں میں امداد کے لئے جیسلمیر ضلع میں مختلف دفاتر میں تعینات کیا ہے۔ریاستی سرکار نے ٹڈے کی نگرانی کرنے کے ساتھ ساتھ مستقل جائزے کے لئے سینئر افسروں پر مشتمل مختلف ٹیمیں تشکیل دی ہیں۔
ٹڈے کی روک تھام اور تحقیق کے تحت زرعی تعاون اور کسانوں کی بہبود کے محکمے نے راجستھان میں باڑ میر ،جیسلمیر، بیکا نیر، سورت گڑھ، چورو، ناگور، پھلودی اور جالور میں دس سرکل دفاتر قائم کئے ہیں اور اس کے علاوہ گجرات میں پالن پور اور بھوج میں سبھی ریگستانی علاقوں کا احاطہ کیاجارہا ہے۔
۔۔۔۔۔۔۔۔۔۔۔
م ن۔ح ا۔رض
U- 2967
(Visitor Counter : 32
کارپوریٹ امور کی وزارتت
کابینہ نے انسٹی ٹیوٹ آف کوسٹ اکاؤنٹنٹس آف انڈیا  اور انسٹی ٹیوٹ آف کمپنی سکریٹریز آف انڈیا  کے ذریعہ بیرونی ممالک / تنظیموں کے ساتھ کئے گئے مفاہمت ناموں کو منظوری دی
نئی دہلی، 25 مئی 2021، وزیراعظم جناب نریند مودی کی صدارت میں مرکزی کابینہ نے انسٹی ٹیوٹ آف کوسٹ اکاؤنٹنٹس آف انڈیا  اور انسٹی ٹیوٹ آف کمپنی سکریٹریز آف انڈیا  کے ذریعہ مختلف بیرونی ممالک / تنظیموں کے ساتھ کئے گئے مفاہمت ناموں کوبعد وقوع واقعہ منظوری دی۔
انسٹی ٹیوٹ آف کوسٹ اکاؤنٹنٹس آف انڈیا  اور انسٹی ٹیوٹ آف کمپنی سکریٹریز آف انڈیا  نے غیر ملکی تنظیموں یعنی انسٹی ٹیوٹ آف پبلک اکاؤنٹنٹس ، آسٹریلیا، چارٹرڈ انسٹی ٹیوٹ فار سکیورٹیز اینڈ انویسٹمنٹ، برطانیہ ، چارٹرڈ انسٹی ٹیوٹ آف پبلک فائننس اینڈ اکاؤنٹنٹسی ، برطانیہ، انسٹی ٹیوٹ آف سرٹیفائڈ منیجمنٹ اکاؤنٹنٹس، سری لنکا اور انسٹی ٹیوٹ آف چارٹرڈ سکریٹریز اینڈ ایڈمنسٹریٹرس ، برطانیہ کے ساتھ مفاہمت ناموں پر دستخط کئے ہیں۔
ان مفاہمت ناموں کا مقصد اپنے دائرہ اختیارات کے لئے موزوں سالانہ کانفرنسوں / تربیتی پروگراموں / ورکشاپس، سیمیناروں اور مشترکہ تحقیقی پروجیکٹوں وغیرہ میں شرکت کے ذریعہ علم کے تبادلے، تجربات سے ایک دوسرے سے واقف کرانے اور تکنیکی تعاون کے لئے تعاون والی سرگرمیوں کے انعقاد اور اہلیت کو باہمی طور پر تسلیم کئے جانے کی سہولت حاصل کرنا ہے۔
اثرات:
جن مفاہمت ناموں پر دستخط کئے گئے ہیں ان سے استفادہ کنندگان ممالک میں مساوات، عوامی جوابدہی اور اختراع کے مقاصد کو فروغ دینے میں مدد ملے گی۔
پس منظر:
انسٹی ٹیوٹ آف کوسٹ اکاؤنٹنٹس آف انڈیا  کا قیام کوسٹ اکاؤنٹنسی کے پیشے کی ضابطہ بندی کے لئے پارلیمنٹ کے ایک خصوصی ایکٹ یعنی کوسٹ اینڈ ورک اکاؤنٹنٹس ایکٹ 1959 کے ذریعہ ایک قانونی پروفیشنل ادارےکے طور پر عمل میں آیا۔ بھارت میں خصوصی طور پر کوسٹ اکاؤنٹنسی کے لئے یہ انسٹی ٹیوٹ واحد منظور شدہ قانونی پروفیشنل تنظیم اور لائسنسنگ ادارہ ہے۔
انسٹی ٹیوٹ آف کمپنی سکریٹریز آف انڈیا  کا قیام بھارت میں کمپنی سکریٹریزی کے پروفیشن کی ضابطہ بندی اور فروغ کے لئے پارلیمنٹ کے ایک ایکٹ یعنی کمپنی سکریٹریز ایکٹ 1980 کے ذریعہ عمل میں آیا۔
۔۔۔۔۔۔۔۔۔۔۔
ش ح۔ا گ۔ن ا۔

U-4815
(
کامرس اور صنعت کی وزارتہ
رجسٹریشن آف مارکس کے مقصد کے لئے سامان اور خدمات کی بین الاقوامی درجہ بندی کے لئے نائس معاہدہ کی تجویز کو کابینہ کی منظوری مارکہ کے علامتی عناصر کی بین الاقوامی درجہ بندی کے قیام کے لئے ویانا معاہدہ صنعتی ڈیزائن سازی کی بین الاقوامی درجہ بندی کے قیام کے لئے لوکارنو معاہدہ
(نئی دلّی ، 13 مارچ ؍وزیر اعظم جناب نریندر مودی کی قیادت میں مرکزی کابینہ نے مارکہ کے اندراج کے مقصد کے لئے سامان اور خدمات کی بین الاقوامی درجہ بندی کے لئے نائس معاہدہ کی تجویز،رجسٹریشن آف مارکس کے مقصد کے لئے سامان اور خدمات کی بین الاقوامی درجہ بندی کی تجویزکو اپنی منظوری دے دی ہے ۔
معاہدوں کی مذکورہ تجاویز کی منظوری سے ٹریڈ مارک اور ڈیزائن کی درخواستوں کے نظام کی درجہ بندی سے بھارت میں حقو ق املاک دانش کے لئے مدد فراہم ہو گی ۔
۔ ۔ ۔ ۔ ۔ ۔
U . 1563
وزیراعظم کا دفتر
وزیر اعظم جناب نریندر مودی نے سافٹ بینک کارپوریشن کے بورڈ ڈائرکٹر اور بانی جناب ماسایوشی سون کے ساتھ میٹنگ کی
وزیر اعظم جناب نریندر مودی نے آج  ٹوکیو میں سافٹ بینک کارپوریشن کے بورڈ ڈائرکٹر اور بانی جناب ماسایوشی سون کے ساتھ ملاقات کی۔ وزیر اعظم نے بھارت کے اسٹارٹ اپ شعبے میں سافٹ بینک کے رول کی تعریف کی۔ انہوں نے بھارت میں ٹیکنالوجی، توانائی اور مالیات جیسے اہم شعبوں میں سافٹ بینک کی مستقبل کی حصہ داری کے بارے میں بھی بات چیت کی۔
انہوں نے بھارت میں کاروبار کرنے کو آسان بنانے سے متعلق کی جا رہی مختلف اصلاحات کے بارے میں گفتگو کی۔ انہوں نے سافٹ بینک کے ساتھ ایسی مخصوص تجویزوں کو بھی شیئر کیا، جہاں وہ بھارت میں اپنی سرمایہ کاری کو بڑھا سکتا ہے۔
پیٹرولیم اور قدرتی گیس کی وزارت
ایل پی جی سلینڈروں پر چھوڑ ی گئی سبسڈی
نئی دہلی، 10: فروری 2021: تیل مارکیٹنگ کی کمپنیوں  نے خبردی ہے کہ یکم فروری 2021 تک 1.08 کروڑایل پی جی کے صارفین نے اپنی سبسڈی لینا ختم کردیا ہے۔
ملک میں ایل پی جی سمیت پٹرولیم مصنوعات کی قیمتیں ، بین الاقوامی مارکیٹ میں متعلقہ مصنوعات کی قیمتوں سے منسلک ہیں البتہ حکومت، سبسڈی شدہ گھریلو ایل پی جی کے لئے صارف کی متاثر ہ قیمت کومعتدل بناتی ہے اور صارفین کو یہ منصوعات، سبسڈی شدہ نرخوں پر دستیاب کراتی ہے۔سبسڈی شدہ گھریلو ایل پی جی پر سبسڈی میں ، بین الاقوامی منڈی میں مصنوعات کی قیمتوں میں اتارچڑھاؤ اور سبسڈی سے متعلق سرکار کے فیصلے کے مطابق کمی بیشی ہوتی رہتی ہے۔
یہ معلومات آج راجیہ سبھا میں پٹرولیم اور قدرتی گیس کے مرکزی وزیر جناب دھرمیندر پردھان نے ایک تحریر ی جواب میں فراہم کی ۔
سٹرک ٹرانسپورٹ اور شاہراہوں کی وزارت
این ایچ 48 کے دہلی-جے پور سیکشن کا جائزہ
اچھے معیار کی قومی شاہراہیں فراہم کرنے کے عزم کے ساتھ، سڑک نقل و حمل اور شاہراہوں کی وزارت کے سکریٹری اور این ایچ اے آئی کی چیئرپرسن نے آج این ایچ 48 کے دہلی-جے پور سیکشن کا دہلی سے دھروہرہ تک دورہ کیا تاکہ این ایچ اے آئی کی طرف سے کی جا رہی دیکھ بھال کی سرگرمیوں کی رفتار کا جائزہ لیا جا سکے۔
سکریٹری نے ہائی وے کی حالت کا جائزہ لیا اور این ایچ اے آئی کے ساتھ کام کرنے والے ٹھیکیداروں کو جلد از جلد کام مکمل کرنے کی ہدایت دی۔ این ایچ اے آئی حکام اور ٹھیکیداروں کی وقف ٹیمیں سڑک کی حالت کو بہتر بنانے کے لیے چوبیس گھنٹے کام کر رہی ہیں۔
225 کلومیٹر طویل گڑگاؤں - جے پور ہائی وے میں مرمت اور تعمیر نو کا کام تین مختلف ٹھیکیداروں کو دیا گیا ہے، جو پہلے ہی ترجیحی بنیادوں پر مرمت کے کاموں کو شروع کرنے کے لیے متحرک ہو چکے ہیں۔ ایک ایجنسی نے ہریانہ کے 64 کلومیٹر طویل حصے کے لیے کام کیا ہے اور 161 کلومیٹر طویل راجستھان کے حصے کو تیزی سے تعمیر کرنے کے لیے دوسری ایجنسی کو کام دیا گیا ہے۔ ہائی وے پر ٹریفک کی بھیڑ کے مسئلے کو حل کرنے کے لیے 15 نئے ڈھانچے کی تعمیر کی خاطر تیسرا ٹھیکہ دیا گیا ہے۔ ان تمام کاموں کی لاگت 913 کروڑ روپے ہے۔
وارٹیکا فلائی اوور، رام پورہ فلائی اوور، دھروہرہ، مسانی جیسے اہم مقامات کی مرمت کی گئی ہے اور ہریانہ کے حصے میں دیگر مقامات پر تیزی سے کام کی تکمیل کے لیے پیش رفت جاری ہے۔
این ایچ اے آئی کے چیئرپرسن نے دیکھ بھال کے کاموں کی پیش رفت کا جائزہ لیتے ہوئے، ڈھانچے کی تعمیر شروع کرنے سے پہلے ٹریفک کی ہموار نقل و حرکت کو یقینی بنانے کے لیے سروس سڑکوں کو چوڑا کرنے سمیت مناسب ڈائیورزن بنانے کا مشورہ دیا۔ بھیواڑی کے صنعتی کچرے کے لیے پانی کی بھرائی کے مسئلے اور مناسب نکاسی کی ضرورت پر بھی تبادلہ خیال کیا گیا اور سکریٹری ایم او آر ٹی ایچ نے ریاستی حکومت کے عہدیداروں سے اس مسئلے کو حل کرنے کے لیے مربوط کوششیں کرنے کی درخواست کی۔
دہلی-جے پور قومی شاہراہ ،قومی راجدھانی اور راجستھان کے ریاستی دارالحکومت کے درمیان دونوں شہروں کے سماجی و اقتصادی رابطے کے لیے ایک اہم رابطہ ہے۔ اس پٹی کی دیکھ بھال این ایچ اے آئی کی اولین ترجیح ہے اور یہ مسافروں کے لیے محفوظ اور ہموار سفر کو یقینی بنانے کے لیے ہر ممکن کوشش کر رہی ہے۔
وزیراعظم کا دفتر
وزیر اعظم نے میسورو دسہرہ تقریبات کی جھلکیاں شیئر کیں
وزیر اعظم جناب نریندر مودی نے میسورو دسہرہ تقریبات کی جھلکیاں شیئر کیں اور اپنی ثقافت اور ورثے کو خوبصورت طریقے سے محفوظ کرنے کے لیے میسورو کے لوگوں کے عزم کی تعریف کی۔ وزیر اعظم نے اپنے میسورو کے دورے کی یادوں کو بھی تازہ کیا، جن میں سے حال ہی کا دورہ انہوں نے 2022 میں یوگا ڈے کے موقع پر کیا تھا۔
ایک شہری کے ٹویٹ کا حوالہ دیتے ہوئے، وزیر اعظم نے ٹویٹ کیا؛
’’میسورو دسہرہ شاندار ہے۔ میں اپنی ثقافت اور ورثے کو اتنی خوبصورت انداز میں محفوظ کرنے کےلئے میسورو کے لوگوں کی تعریف کرتا ہوں۔ میرے میسوروں کے دوروں کی دلکش یادیں تازہ ہوگئی ہیں۔ جن میں سے حال ہی کا دورہ میں نے 2022 یوگا ڈے کے موقع پر کیا تھا۔
۔۔۔۔۔۔۔۔۔۔۔
ش ح۔ا گ۔ن ا۔
U-11106
(
بھارت کا مسابقتی کمیشن
سی سی آئی نے آٹوٹیک اویج کے ذریعے میتسو اویج کے معدنیات کے کاروبار کو تحویل میں لیے جانے کو منظوری دی
کمپٹیشن کمیشن آف انڈیا  نے آج یہاں کمپٹیشن ایکٹ 2002 کی دفعہ 31 کے تحت آٹوٹیک اویج کے ذریعے میتسو اویج کے معدنیات کے کاروبار کو تحویل میں لیے جانے کو منظوری دے دی۔
مجوزہ اتصال آٹو ٹیک کے ذریعے میتسو کے معدنیات کاروبار کو تحویل میں لیے جانے سے متعلق ہے۔ میتسو کی اس طرح کے سبھی ا ثاثے حقوق، قرضے اور واجبات جو اصل میں اس کے معدنیات کاروبار  سے متعلق ہیں، کی تحویل آٹوٹیک کے ذریعے کی جائے گی۔ 
مجوزہ اتصال فن لینڈ کی کمپنیوں سے متعلق قانون کے مطابق میتسو منرلس کے جزوی طور پر علیحدگی سے ممکن ہوگا۔ آٹوٹیک کو میتسو منرلس کی منتقلی کے بدلے میں میتسو کے شیئر ہولڈروں کو آٹو ٹیک نے نئے جاری کردہ حصص حاصل ہوں گے اور ان کے پاس ہی نئی اکائی کے زیادہ تر شیئر  ہوں گے، بقیہ شیئر آٹو ٹیک کے شیئر ہولڈروں کے پاس ہوں گے۔ متحدہ اکائی میتسو آٹوٹیک کے نام سے کام کاج کرے گی۔ میتسوکی بقیہ تجارت یعنی میتسو کے فلوکنٹرول بزنس کی علیحدہ موجودگی نیلس کے نام سے آگے بھی برقرار ہے گا۔
آٹوٹیک ایک پبلک لمیٹیڈ کمپنی ہےجو فن لینڈ کےقوانین کے تحت قائم اور اندراج کی گئی ہے۔ ہندوستان میں آٹوٹیک گروپ کی یہ دو رجسٹرڈ اکائیاں ہیں۔ آٹو ٹیک انڈیا پرائیویٹ لمیٹیڈ اور لیراکس انڈیا پرائیویٹ لمیٹیڈ۔ آٹوٹیک میں یہ تین تجارتی اکائیاں شامل ہیں:  معدنیات کی پروسیسنگ، دھاتوں کو صاف کرنے کا عمل ،  خدمات ۔
میتسو بھی ایک پبلک لمیٹیڈ کمپنی ہے جو فن لینڈ کے قوانین کے تحت قائم کی گئی ہے۔ ہندوستان میں میتسو کی یہ دو رجسٹرڈ اکائیاں ہیں۔میتسو انڈیا پرائیویٹ لمیٹیڈ اور آر ایم ای بی ایس کنٹرول پرائیویٹ لمیٹیڈ۔ میتسو کی تجارت میں یہ چار اکائیاں شامل ہیں۔  کانکنی ،  ایگری گیٹس ،  پروسیس انڈسٹری کیلئے والو  اور  ری سائیکلنگ ۔
کمپٹیشن کمیشن آف انڈیا   ضوابط 2011 کے ریگولیشن 25  کے تحت منظوری دے دی ہے۔ حالانکہ اس کے تحت متعلقہ فریقوں کے ذریعے مجوزہ ترمیم کرنی ہوگی۔
اس سلسلے میں سی سی آئی کا تفصیلی حکم نامہ جلد ہی جاری کیا جائیگا۔
-----------------------
م ن۔م ع۔ ع ن
U NO: 3355
(Visitor Counter : 159
وزیراعظم کا دفتر
وزیراعظم نے بھارتی کرکٹ ٹیم کو مبارک باد دی
نئی دہلی،19؍جنوری، وزیراعظم جناب نریندر مودی نے بھارتی کرکٹ ٹیم کو آسٹریلیا میں، اُن کی کامیابی پر اُنہیں مبارک باد دی۔
وزیراعظم نے کہا ’’آسٹریلیا میں بھارتی کرکٹ ٹیم کی کامیابی سے ہم لوگ خوشی سے جھوم اُٹھے ہیں۔ اس پورے عرصے میں، ان کی توانائی اور استحکام قابل دید تھا اور اسی طرح انہوں نے بہترین عزم، صلاحیت اور کارکردگی کا مظاہرہ کیا۔ پوری ٹیم کو مبارک باد۔ آنے والے مستقبل کے دوروں کے لئے بھی نیک خواہشات۔‘‘
۔۔۔۔۔۔۔۔۔۔۔۔۔۔۔۔۔۔

U-548
(
صدر جمہوریہ کا سکریٹریٹ
صدر جمہوریہ ہند نے جرنلزم میں مہارت کے چودہویں رامناتھ گوئنکا ایواڈس عطا کیے ، انہوں نے پانچ ڈبلیو اور ایچ  کی جادوئی کسوٹی کو یاد کیا، جن کے جوابات ایک نیوز رپورٹ کے طور پر کسی خبر میں کوالٹی لانے کیلئے اشد ضروری ہیں
نئی دہلی۔20؍جنوری۔صدر جمہوریہ ہند جناب رام ناتھ کووند نے نئی دہلی میں آج ایک تقریب میں صحافت میں مہارت کے صلے میں چودہویں رام ناتھ گوئنکا ایوارڈز عطا کیے۔
اس موقع پر اظہار خیال کرتے ہوئے صدر جمہوریہ نے کہا کہ صحافت میں مہارت کے رام ناتھ گوئنکا ایوارڈز اُن صحافیوں کو اعزاز بخشتے ہیں جنکا تعلق پرنٹ ، براڈ کاسٹ اور ڈیجیٹل میڈیا سے ہے، جنہوں نے اپنے پیشے کے تئیں اعلیٰ معیارات کو برقراررکھا ہے اور زبردست چنوتیوں کے باوجود انہوں نے ایسا کا م کرکے دکھایا جو میڈیا میں عوام کیلئے قابل اعتبار ہے اور عوام کی زندگیوں پر اس کا گہرا اثر پڑتا ہے۔ ان ایوارڈز کا مقصد ان لوگوں کو تہنیت پیش کرنا ہے جو اپناقلم سچائی کیلئے اٹھاتے ہیں۔ انہوں نے انعام پانےوالے سبھی افراد کو مبارکباد دی اور ان سے زور دیکر کہا کہ وہ سچائی کی اپنی تلاش کو کبھی نہ ختم ہونے دیں جو اچھی صحافت کی راہ دکھانے کا واحد راستہ ہے۔
صدر جمہوریہ نے پانچ ڈبلیو اور ایچ  کی سحرانگیز کسوٹی کو یاد کیا جن کے جوابات ایک نیوز رپورٹ کے طور پر کسی خبر کو کوالٹی بخشنے کیلئے انتہائی لازمی ہیں۔ انہوں نے کہا کہ بریکنگ نیوز کے چکر میں جو اب میڈیا کو کھا گئی ہے ، اس سے تحمل اور ذمہ داری کا یہ بنیادی اصول کمزور پڑ گیا ہے۔ فرضی خبریں ، خبروں کے میدان میں ایک نئی لعنت ہیں جنہیں عوام تک لانے والے خود کو صحافی بتاتے ہیں اور اس باوقار پیشے کو داغدار بناتے ہیں۔
صدر جمہوریہ نے کہا کہ صحافیوں کو اپنے فرائض کی انجام دہی کیلئے بہت سے اصولوں کی مطابقت کرنی ہوتی ہے۔ آج کل یہ لوگ کسی تفتیش کار، وکیل اور ایک جج کا رول اپنا لیتے ہیں اور یہ سب کے سب کردار ایک کردار میں آکر جمع ہوجاتے ہیں۔ صحافیوں کیلئے اس سلسلے میں اندرونی طاقت اور ناگزیر جذبہ چاہیے ہوتا ہے کہ وہ سچائی تک پہنچنے کیلئے ایک ہی وقت میں کئی رول ادا کریں۔ ان کی یہ ہمہ جہت سرگرمی قابل تحسین ہیں لیکن فوری طور پر یہ سوال پیدا ہوتا ہے کہ کیا اس طرح کی زبردست طاقت کے ساتھ ساتھ ان لوگوں میں واقعتاً جوابدہی بھی ہے؟ ۔
صدر جمہوریہ نے سبھی لوگوں سے زور دیکر کہا کہ وہ اس بات پر غور کریں جس کے بارے میں جناب رام ناتھ گوئنکا نے کہا تھا، شاید وہ پیسے دیکر خبریں چھپوانے یا فرضی خبروں کے بارے میں ان کے قابل اعتبار ہونے کے فقدان سے دوچار ہوئے ہوں۔ انہوں نے صورتحال کو بغیرکسی سمت کو آگے نہیں بڑھنے دیا ہوگا اور پوری میڈیا برادری کی اصلاح کیلئے اقدامات کیے تھے۔ اس میں کوئی شک نہیں ہے کہ صحافت ایک نہایت اہم مرحلے سے گزر رہی ہے ۔
صدر جمہوریہ نے کہا کہ سچ جاننے کا تجسس مشکل ہے اور کہنے کی بہ نسبت آسان ہے۔ لیکن حقیقت کی تلاش ضرور کرنی چاہئے۔ ہماری جمہوری کی طرح کوئی جمہوریت حقائق سے پردہ ہٹانے اور ان پر بحث ومباحثہ کرنے کی خواہش پر انحصار کرتی ہے۔ جمہوریت انہی معنوں میں زندہ رہتی ہے جب اس کے شہری پوری طرح باخبر ہوں۔ ان معنوں میں صحافت میں مہارت ، جمہوریت کو پورے پورے معنی بخشتی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
U- 282
(Visitor Counter : 113
امور داخلہ کی وزارت
شہریوں کے قومی رجسٹر  میں جو لوگ اپنی شہریت ثابت کرنے سے قاصر رہے ان کے لئے ناگالینڈ میں کوئی حراستی کیمپ نہیں بنایا گیا:نتیانند رائے
نئی دہلی،04؍دسمبر:امور داخلہ کے مرکزی وزیر مملکت جناب نتیا نند رائے نے آج راجیہ سبھا میں ناگالینڈ میں حراستی کیمپ بنائے جانےسے متعلق ایک سوال کے تحریری جواب میں بتایا کہ اس طرح کے کسی بھی کیمپ کی تعمیر نہیں کی گئی ہے۔انہوں نے مزید کہا کہ اگرچہ آسام کی ریاستی حکومت نے بنگلہ دیش سے متصل اضلاع میں این آر سی کے تحت باز آبادی کی دوبارہ تصدیق کرنے کے لئے گزارش کی تھی، تاہم سپریم کورٹ اس کے راضی نہیں ہوا۔
کوئی بھی شخص جو اندراج سے متعلق قومی شناختی کارڈ کے دعوؤں اور اعتراضات کے فیصلوں سے مطمئن نہیں ہے، تو وہ ریاست آسام میں این آر آئی سی جاری ہونے کی تاریخ سے لے کر 120 دنوں کے اندر غیر ملکی، آرڈر 1964 کے تحت قائم کردہ مقررہ غیر ملکیوں کے ٹرائبونل میں اپیل کرسکتا ہے اور ٹرائبونل کی جانب سے اپیل کے فیصلے کے بعد ان کا نام اہم آر آئی سی میں شامل کیا جاسکتا ہے یا ختم کیا جاسکتا ہے، چاہے اب معاملہ جیسا بھی ہو۔